
	Програма 
„Местно развитие, намаляване на бедността и подобрено включване на уязвими групи”




ДОГОВОР
BGLD-1.007-0068-C01-Se01

	Днес, …………. г., в обл. София, общ. София, гр. София, се сключи този договор между: 
	
1. Сдружение „Клъстер за образование, обучения и квалификации“, ЕИК: 176488336, със седалище и адрес на управление: обл. София, общ. Столична, гр. София 1407, бул. Черни връх № 103, представлявано от Светослав Маринов Новков - партньор по проект № BGLD-1.007-0068 „Иновативни заедно – за стимулиране на заетостта и повишаване на конкурентоспособността на местния пазар“, договор № Д03-10/28.02.2023 г., наричан за краткост ВЪЗЛОЖИТЕЛ,

от една страна и от друга страна:
	
	2. ………………………………..………….., ЕИК …………………….., със седалище и адрес на управление: …………………………………………………………………………………., представлявано от ………………………………………………., наричан за краткост ИЗПЪЛНИТЕЛ, за следното:

І. ПРЕДМЕТ НА ДОГОВОРА
Чл.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предостави Услуги по разработване на учебно съдържание за проект № BGLD-1.007-0068 „Иновативни заедно – за стимулиране на заетостта и повишаване на конкурентоспособността на местния пазар“.
Обособена позиция 1
Услуги по разработване на учебно съдържание за обучение на новозаети лица
и/или
Обособена позиция 2
Услуги по разработване на учебно съдържание за обучения на безработни лица и/или лица от уязвими групи

II. СРОК НА ДОГОВОРА
Чл.2. (1) Срокът за изпълнение на услугата, предмет на договора е ….. (……………………………..) дни/месеци за Обособена позиция 1. 
и/или
Срокът за изпълнение на услугата, предмет на договора е ….. (……………………………..) дни/месеци за Обособена позиция 2.
Срокът започва да тече от датата на сключване на договора.
(2) Срокът на настоящия договор може да бъде удължен само в случаи на обективни обстоятелства и/или непредвидени ситуации и при промяна условията и срока на договор № Д03-10/28.02.2023 г. В случай на удължаване срока за изпълнение на настоящия договор, то той се уговаря с допълнително споразумение.
ІІІ. ЦЕНИ И НАЧИН НА ПЛАЩАНЕ
	Чл.3. (1) Общата цена за изпълнение на настоящия договор е в размер на …………… лв. (…………………………….) без ДДС за Обособена позиция 1.
и/или
Общата цена за изпълнение на настоящия договор е в размер на …………… лв. (…………………………….) без ДДС за Обособена позиция 2.
(2) Цената по ал.1 съставлява пълния размер на стойността, дължима от ВЪЗЛОЖИТЕЛЯ на ИЗПЪЛНИТЕЛЯ за изпълнение предмета на договора и включва всички разходи на ИЗПЪЛНИТЕЛЯ по изпълнение на услугата, предмет на договора. Цената е окончателна и не подлежи на промяна за срока на действие на договора.
Чл.4 (1) Плащането на цената по чл. 3, ал. 1 се извършва както следва: 
1. Окончателно плащане в размер на 100 (сто) % от общата стойност на договора, платими в 5 (пет) дневен срок след подписан Приемо-предавателен протокол и издадена фактура от страна на ИЗПЪЛНИТЕЛЯ.
(2) Плащането по договора се извършва по банков път срещу представена оригинална фактура от ИЗПЪЛНИТЕЛЯ, по Банкова сметка на ИЗПЪЛНИТЕЛЯ:
IBAN: ………
Банков код: ………..
Банка: ……………..
Всички разноски по банковите преводи, като комисионни, такси и други, са за сметка на ВЪЗЛОЖИТЕЛЯ. Цената се смята за платена в деня на заверяване на банковата сметка на ИЗПЪЛНИТЕЛЯ с дължимите суми.
(3) Разходно оправдателните документи за извършване на плащания се изготвят на български език, в съответствие със Закона за счетоводството, като в описателната им част задължително се включва и следния текст: „Разходът е извършен по проект № BGLD-1.007-0068”.
(4) Разходът е за сметка на ВЪЗЛОЖИТЕЛЯ, по проект № BGLD-1.007-0068 „Иновативни заедно – за стимулиране на заетостта и повишаване на конкурентоспособността на местния пазар“.
ІV. ПРИЕМАНЕ НА ИЗПЪЛНЕНИЕТО
	Чл.5. ВЪЗЛОЖИТЕЛЯТ приема изпълнената от ИЗПЪЛНИТЕЛЯ услуга с подписване на приемо-предавателен протокол. При приемане на услугата ВЪЗЛОЖИТЕЛЯТ е длъжен да направи всички възражения за неизпълнение или частично неизпълнение на услугата, които да обективира в приемо-предавателния протокол. Ако не направи това, услугата се смята за одобрена.
V. ПРАВА И ЗАДЪЛЖЕНИЯ НА ВЪЗЛОЖИТЕЛЯ
	Чл.6. ВЪЗЛОЖИТЕЛЯ има право да:
1. получи услугата във вида и срока, уговорени в този договор;
1. дава указания и осъществява наблюдение и контрол по изпълнението на услугата, предмет на договора, без с това да се накърнява оперативната самостоятелност на ИЗПЪЛНИТЕЛЯ.
1. откаже приемането на услугата, когато ИЗПЪЛНИТЕЛЯТ предостави услуга, която не отговаря на уговореното в чл. 2, ал. 1, отклонил се е от изискванията, на които трябва да отговаря изпълнението, посочени в чл.2, ал.1, т.2 от договора, както и да откаже да заплати съответното възнаграждение, докато ИЗПЪЛНИТЕЛЯТ не изпълни услугата, съгласно чл. 2, ал. 1 и изпълни своите задължения съгласно настоящия договор.
Чл.7. ВЪЗЛОЖИТЕЛЯТ се задължава да:
1. приеме извършената услуга и заплати на ИЗПЪЛНИТЕЛЯ уговореното възнаграждение, в случай че ИЗПЪЛНИТЕЛЯТ е изпълнил всички свои задължения по договора.
2. осигури на ИЗПЪЛНИТЕЛЯ съдействието и информацията, необходими му за качественото извършване на услугите;
3. информира ИЗПЪЛНИТЕЛЯ за всички пречки, възникнали в хода на изпълнението на услугите.
VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ
	Чл.8. ИЗПЪЛНИТЕЛЯТ има право да:
1. иска приемане на изпълнението на договора и заплащане на уговореното възнаграждение, в случай че е изпълнил всички свои задължения по договора;
1. иска от ВЪЗЛОЖИТЕЛЯ необходимото съдействие и информация за извършване на услугите.
Чл.9. ИЗПЪЛНИТЕЛЯТ се задължава да:
1. извърши в определения срок договорения вид и обем услуги, заявени от ВЪЗЛОЖИТЕЛЯ;
2. поддържа ефективна комуникация с ВЪЗЛОЖИТЕЛЯ, необходима за информираност и коригиращи действия при възникване на проблеми в процеса на изпълнение на договора;
3. изпълни услугите във вид, договорен в договора и приложението към него.
4. не разкрива информация пред трети лица, станала му известна при и по повод изпълнението на задълженията му по този договор.
VІІ. ОТГОВОРНОСТ
	Чл.10. При неизпълнение от ИЗПЪЛНИТЕЛЯТ на задължението му за изпълнение на услугата, съгласно уговореното, се отклони от изискванията за предоставяне на услугата, предмет на настоящия договор, или не е изпълнил някое от задълженията си по договора, ВЪЗЛОЖИТЕЛЯТ има право да откаже нейното приемане и заплащането на част или на цялото възнаграждение.
Чл.11. (1) ВЪЗЛОЖИТЕЛЯТ не носи отговорност, но само за периода до приемането на услугата с приемо-предавателен протокол, за действия или бездействия на ИЗПЪЛНИТЕЛЯ в резултат, на които възникнат:
1. смърт или злополука, на което и да е физическо лице;
2. загуби или нанесени вреди, на каквото и да е имущество, в следствие изпълнение предмета на договора.
ІХ. ПРЕКРАТЯВАНЕ НА ДОГОВОРА. НЕУСТОЙКИ
	Чл.12. (1) Настоящият договор се прекратява:
1. При изпълнение на възложената услуга;
1. По взаимно съгласие на страните;
1. При настъпване на форсмажорно обстоятелство, водещо до обективна невъзможност за изпълнение на възложената услуга. Това обстоятелство се доказва с надлежен документ, издаден от компетентен орган;
1.  Едностранно от страна на ВЪЗЛОЖИТЕЛЯ при системно и/или виновно неизпълнение на предмета на договора от страна на ИЗПЪЛНИТЕЛЯ.
(2) Освен в предвидените в настоящия договор случаи, всяка страна има право да развали договора по предвидения в законодателството ред. 
Чл.13. (1) При допуснато забавяне при плащане на извършената и приета от ВЪЗЛОЖИТЕЛЯ услуга, той дължи на ИЗПЪЛНИТЕЛЯ неустойка в размер на 0,1 % (нула цяло и едно на сто) на ден от неизпълненото задължение, но не повече от 10 % (десет на сто) от размера на забавеното плащане. ВЪЗЛОЖИТЕЛЯТ не е в забава, когато неизпълненото задължение се дължи на обстоятелство, което не може да му се вмени във вина.
(2) За разпространяване на всякаква информация, която се отнася до ВЪЗЛОЖИТЕЛЯ или му е била предоставена от него, то ИЗПЪЛНИТЕЛЯТ дължи неустойка в размер на 0,5 % (нула цяло и пет на сто) от цената по договора за всяко констатирано нарушение.
(3) При неизпълнение на задължение по настоящия договор, неизправната страна дължи на другата обезщетение за причинени вреди над размера на санкциите по този член по реда и при условията на действащото българско законодателство.
При неизпълнение на обещаните технически изисквания (Приложение 1 към настоящия договор), когато и да бъде установено това в рамките на изпълнение на договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на пропуснатите ползи и причинени вреди, но не по-малко от 10000 (десет хиляди) лева за всяко отделно неизпълнение.
(4) ВЪЗЛОЖИТЕЛЯТ и ИЗПЪЛНИТЕЛЯТ запазват правото си да търсят и обезщетение за претърпени вреди от неизпълнението в случай, че те надхвърлят договорената неустойка, по общия ред, предвиден в българското законодателство.
(5) При установен недеклариран конфликт на интереси за ИЗПЪЛНИТЕЛЯ, последният дължи финансова санкция в размер на цената по договора.
(6) В случай, че ВЪЗЛОЖИТЕЛЯТ не плати някоя от сумите по чл. 5 в уговорения срок, то ИЗПЪЛНИТЕЛЯТ има право да развали договора по реда на чл. 87, ал. 2 от ЗЗД, като в този случай ВЪЗЛОЖИТЕЛЯТ дължи неустойка в размер на 20 % (двадесет на сто) от общата цена по договора.
(7) В случай на забава на ИЗПЪЛНИТЕЛЯТ при изпълнение на услугата в уговорения срок, ВЪЗЛОЖИТЕЛЯТ има право да развали договора по реда на чл. 87, ал. 2 от ЗЗД, като в този случай ИЗПЪЛНИТЕЛЯТ дължи неустойка в размер на 20 % (двадесет на сто) от платената по договора цена.

Х. КОМУНИКАЦИЯ И КОРЕСПОНДЕНЦИЯ
Чл.14. Всички комуникации и кореспонденция, свързана с настоящия договор, между ВЪЗЛОЖИТЕЛЯ и ИЗПЪЛНИТЕЛЯ трябва да съдържат номера и наименованието на проекта и се изпращат по пощата, чрез факс, електронна поща или по куриер. Кореспонденцията се изготвя на български език в два оригинала, един за ВЪЗЛОЖИТЕЛЯ и един за ИЗПЪЛНИТЕЛЯ.

ХІ. ДОПЪЛНИТЕЛНИ РАЗПОРЕДБИ
Чл.15.(1) Изменения и допълнения в този договор могат да се правят само с допълнително писмено споразумение между страните и са възможни в следните случаи:
1. поради непредвидени обстоятелства е възникнала необходимост от извършване на допълнителни услуги, които не са включени в първоначалната поръчка, ако смяната на изпълнителя:
а) е невъзможна поради икономически или технически причини, включително изисквания за взаимозаменяемост или оперативна съвместимост със съществуващо оборудване, услуги или съоръжения, възложени с първоначалната поръчка, и 
б) би предизвикала значителни затруднения, свързани с изпълнението на услугата, или с дублиране на разходи на Възложителя;
2. поради обстоятелства, които при полагане на дължимата грижа Възложителят не е могъл да предвиди, е възникнала необходимост от изменение, което не води до промяна на предмета на договора;
3. се налага замяна на изпълнителя с нов изпълнител при някое от следните условия:
налице е универсално или частично правоприемство в резултат от преобразуване на първоначалния изпълнител чрез вливане, сливане, разделяне или отделяне или чрез промяна на правната му форма, включително в случаите, когато той е в ликвидация или в открито производство по несъстоятелност и са изпълнени едновременно следните условия:
а) за новия изпълнител не са налице основанията за отстраняване от процедурата и той отговаря на първоначално установените критерии за избор на изпълнител;
б) промяната на изпълнителя не води до други съществени изменения на договора за изпълнение и не цели заобикаляне на процедурата за избор с публична покана;
4. се налагат изменения, които не са съществени;
5. изменението се налага поради непредвидени обстоятелства и не променя цялостния характер на поръчката, като стойността на изменението е до 10 на сто от стойността на първоначалния договор. 
(2) Страните се съгласяват, че съдържанието на този договор ще се счита за строго конфиденциално и да не бъде разкривано пред трети лица, без изричното писмено съгласие на другата страна, освен лицата, имащи право на достъп въз основа на разпоредбите, произтичащи в раздел VІІ от договор № Д03-10/28.02.2023 г.
(3) За всички неуредени въпроси в настоящия договор ще се прилагат нормите на Търговския закон и на Закона за задълженията и договорите, като всички спорове по него ще се решават в дух на разбирателство, а при невъзможност за постигането му – от компетентния български съд.
	Чл.16. Настоящият договор се сключва в изпълнение на договор № Д03-10/28.02.2023 г., проект № BGLD-1.007-0068 „Иновативни заедно – за стимулиране на заетостта и повишаване на конкурентоспособността на местния пазар“.

Настоящият договор се състави и подписа в два еднообразни екземпляра – по един за всяка от страните.

Неразделна част от настоящия договор са следните приложения:
1. Оферта на ИЗПЪЛНИТЕЛЯ.

	ВЪЗЛОЖИТЕЛ:
Светослав Новков
Председател
Сдружение „Клъстер за образование, обучения и квалификации“	
	ИЗПЪЛНИТЕЛ:

